ანტონიო მარია სალვიატი

ანტონიო მარია სალვიატი (დ. 21 იანვარი, 1537 — გ. 26 აპრილი, 1602) — ფლორენციელი კათოლიკე კარდინალი.

 ბიოგრაფია 
სალვიატი ფლორენციაში, ლორენცო სალვიატისა და კონსტანცა კონტის ოჯახში დაიბადა. ის კარდინალების - ბერნარდო სალვიატისა და ჯოვანი სალვიატის ძმისშვილი იყო. მისი ბებია ლუკრეცია მედიჩი, პაპ ლეო X-ის და და ლორენცო მედიჩის უფროსი ქალიშვილი გახლდათ.

1561 წელს ის საფრანგეთის სან-პაპულის ეპისკოპოსად დაინიშნა, და შემდეგ, იმავე ქვეყნის ნუნცია გახდა. პაპმა გრიგოლ XIII-მ ის 1583 წლის 12 დეკემბერს კარდინალად აკურთხა. ამის შემდეგ, ის კამელიელების ხელმძღვანელი გახდა.

სალვიატი უმეტესად საკუთარი ქველმოქმედებით იყო ცნობილი. რომში მან თავიდან ააშენა სან-ჯაკომო-დეგლი-ინკურაბილის საავადმყოფო (თავიდან ააშენა დანგრეული ბაროკოს სტილის ეკლესია - სან-ჯაკომო-ინ-ავგუსტა) და საკუთარი სახსრებით დააარსა კოლეჯიო სალვიატი, XVI საუკუნის ბოლოს. შემდეგ მან ეს შენობები რომს გადასცა საჩუქრად. ის ასევე აფინანსებდა სან-როკოს საავადმყოფოს, მშობიარე ქალების პირობების გასაუმჯობესებლად.

საინტერესოა, რომ სალვიატიმ, ანდერძის თანახმად, სან-ჯაკომოს გრძელვადიანი დაფინანსება მოახერხა - დაწესებულებას დიდი ფასის მქონე მიწები გადასცა,Francesca Di Castro, L'Ospedale di San Giacomo degli Incurabili, Strenna dei Romanisti, 2009. რომლის კარგმა მენეჯმენტმაც ამ საავადმყოფოს 2008 წლამდე არსებობა და მუშაობა უზრუნველყო.

გარდაიცვალა რომში, 1602 წელს, და დაკრძალეს სან-ჯაკომო-ინ-ავგუსტაში.
ლიტერატურა


რესურსები ინტერნეტში

სქოლიო

კატეგორია:სალვიატის ოჯახი
კატეგორია:დაბადებული 1537
კატეგორია:გარდაცვლილი 1602
კატეგორია:კარდინალები